CELEX: 32006D0329
Language: el
Date: 2006-02-20 00:00:00
Title: 2006/329/ΕΚ: Απόφαση της Επιτροπής, της  20ής Φεβρουαρίου 2006 , για τη θέσπιση ερωτηματολογίου που πρέπει να χρησιμοποιηθεί για την υποβολή εκθέσεων σχετικά με την εφαρμογή της οδηγίας 2000/76/ΕΚ για την αποτέφρωση των αποβλήτων  [κοινοποιηθείσα υπό τον αριθμό Ε(2006) 438]   (Κείμενο που παρουσιάζει ενδιαφέρον για τον ΕΟΧ)

6.5.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 121/38
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 20ής Φεβρουαρίου 2006
   για τη θέσπιση ερωτηματολογίου που πρέπει να χρησιμοποιηθεί για την υποβολή εκθέσεων σχετικά με την εφαρμογή της οδηγίας 2000/76/ΕΚ για την αποτέφρωση των αποβλήτων
   [κοινοποιηθείσα υπό τον αριθμό Ε(2006) 438]
   (Κείμενο που παρουσιάζει ενδιαφέρον για τον ΕΟΧ)
   (2006/329/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 2000/76/ΕΚ του Ευρωπαϊκού Κοινοβουλίου και του Συμβουλίου, της 4ης Δεκεμβρίου 2000, για την αποτέφρωση των αποβλήτων (1), και ιδίως το άρθρο 15,
   Εκτιμώντας τα ακόλουθα:
   
               (1)
            
            
               Τα κράτη μέλη όφειλαν να εφαρμόσουν την οδηγία 2000/76/ΕΚ έως τις 28 Δεκεμβρίου 2002 και θα πρέπει να υποβάλουν εκθέσεις σχετικά με την εφαρμογή της, σύμφωνα με ερωτηματολόγιο το οποίο θα πρέπει να καταρτίσει η Επιτροπή.
            
         
               (2)
            
            
               Γενικός στόχος του εν λόγω ερωτηματολογίου είναι, χάρη στις απαντήσεις των κρατών μελών, να συλλεγούν πληροφορίες σχετικά με την εφαρμογή της οδηγίας 2000/76/ΕΚ και να προσδιοριστούν οι προσεγγίσεις που ακολουθούνται στα κράτη μέλη όσον αφορά την κανονιστική ρύθμιση των μονάδων αποτέφρωσης και συναποτέφρωσης.
            
         
               (3)
            
            
               Η περίοδος αναφοράς πρέπει να καλύπτει την πρώτη πλήρη τριετία μετά τις 28 Δεκεμβρίου 2002, και ορίζεται λαμβάνοντας υπόψη τις απαιτήσεις περί υποβολής εκθέσεων της οδηγίας 94/67/ΕΚ και της οδηγίας 96/61/ΕΚ. Δεδομένου ότι η οδηγία 2000/76/ΕΚ ισχύει πλήρως για όλες τις υφιστάμενες μονάδες από τις 28 Δεκεμβρίου 2005, και ότι στη συντριπτική τους πλειοψηφία οι μονάδες που λειτουργούν στην ΕΕ ανήκουν στην κατηγορία των υφισταμένων μονάδων, και ότι η οδηγία 94/67/ΕΚ καταργείται από τις 28 Δεκεμβρίου 2005, και ότι η υποβολή εκθέσεων βάσει της οδηγίας 96/61/ΕΚ καλύπτει την περίοδο από το 2006 έως και το 2008, η πλέον κατάλληλη πρώτη πλήρης περίοδος αναφοράς εκτείνεται από 1ης Ιανουαρίου 2006 έως 31 Δεκεμβρίου 2008.
            
         
               (4)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής του άρθρου 6 της οδηγίας 91/692/ΕΟΚ του Συμβουλίου (2),
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   1.   Τα κράτη μέλη θα χρησιμοποιήσουν το ερωτηματολόγιο του παραρτήματος για την υποβολή εκθέσεων σχετικά με την εφαρμογή της οδηγίας 2000/76/ΕΚ, σύμφωνα με το άρθρο 15 της εν λόγω οδηγίας.
   2.   Η πρώτη έκθεση καλύπτει την τριετή περίοδο από 1ης Ιανουαρίου 2006 και διαβιβάζεται στην Επιτροπή το αργότερο έως τις 30 Σεπτεμβρίου 2009.
   Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 20 Φεβρουαρίου 2006.
      
         
            Για την Επιτροπή
         
         Σταύρος ΔΊΜΑΣ
         
         
            Μέλος της Επιτροπής
         
      
   
   
      (1)  ΕΕ L 332 της 28.12.2000, σ. 91.
   
      (2)  ΕΕ L 377 της 31.12.1991, σ. 48.
   
      ΠΑΡΑΡΤΗΜΑ
      Ερωτηματολόγιο που πρέπει να χρησιμοποιηθεί για την υποβολή εκθέσεων σχετικά με την εφαρμογή της οδηγίας 2000/76/ΕΚ για την αποτέφρωση των αποβλήτων
      
         Σημείωση: Παρακαλείσθε να αναφέρετε συγκεκριμένες παραπομπές σε πληροφορίες που έχουν ήδη υποβληθεί στην Επιτροπή.
      ΕΦΑΡΜΟΓΗ ΤΗΣ ΟΔΗΓΙΑΣ
      
                  Άρθρο 2 παρ. 1
               
               
                  
                              1.
                           
                           
                              Πόσες μονάδες αποτέφρωσης και πόσες μονάδες συναποτέφρωσης στη χώρα σας εμπίπτουν στο πεδίο εφαρμογής της οδηγίας 2000/76/ΕΚ;
                           
                        
            
                  Άρθρο 3
               
               
                  
                              2.
                           
                           
                              Παρακαλείσθε να περιγράψετε τυχόν προβλήματα όσον αφορά τους ορισμούς που δίδονται στο άρθρο 3, τα οποία επισημάνθηκαν κατά τη μεταφορά της οδηγίας στο εθνικό δίκαιο και την εφαρμογή της.
                           
                        
            
                  Άρθρο 4 παρ. 1
               
               
                  
                              3.
                           
                           
                              Πόσες άδειες έχουν εκδοθεί σύμφωνα με το άρθρο 4 παράγραφος 1 για:
                              
                                          (α)
                                       
                                       
                                          νέες μονάδες αποτέφρωσης;
                                       
                                    
                                          (β)
                                       
                                       
                                          υφιστάμενες μονάδες αποτέφρωσης;
                                       
                                    
                                          (γ)
                                       
                                       
                                          νέες μονάδες συναποτέφρωσης; και
                                       
                                    
                                          (δ)
                                       
                                       
                                          υφιστάμενες μονάδες συναποτέφρωσης;
                                       
                                    
                                 Σημείωση: Ο ορισμός για τις «υφιστάμενες» μονάδες αναφέρεται στο άρθρο 3 παράγραφος 6. Ως «νέες» μονάδες θεωρούνται όλες οι υπόλοιπες μονάδες.
                           
                        
                              4.
                           
                           
                              Έχουν χορηγηθεί ενδεχομένως άδειες βάσει της εν λόγω οδηγίας σε κινητές μονάδες;
                           
                        
                              5.
                           
                           
                              Σε πόσες μονάδες αποτέφρωσης και σε πόσες μονάδες συναποτέφρωσης αναμένεται ακόμη να χορηγηθεί άδεια, σύμφωνα με το άρθρο 4 παράγραφος 1;
                           
                        
            
                  Άρθρο 4 παρ. 4
               
               
                  
                              6.
                           
                           
                              Εάν είναι διαθέσιμα σχετικά δεδομένα, να αναφερθεί το συνολικό δυναμικό τροφοδότησης με απόβλητα, με εκδοθείσες άδειες, όσον αφορά:
                              
                                          (α)
                                       
                                       
                                          νέες μονάδες αποτέφρωσης·
                                       
                                    
                                          (β)
                                       
                                       
                                          υφιστάμενες μονάδες αποτέφρωσης·
                                       
                                    
                                          (γ)
                                       
                                       
                                          νέες μονάδες συναποτέφρωσης· και
                                       
                                    
                                          (δ)
                                       
                                       
                                          υφιστάμενες μονάδες συναποτέφρωσης.
                                       
                                    
                        
                              7.
                           
                           
                              Ποιες κατηγορίες αποβλήτων (σύμφωνα με τον Ευρωπαϊκό κατάλογο αποβλήτων, ει δυνατόν) αποτελούν αντικείμενο συναποτέφρωσης σε μονάδες τσιμέντου;
                           
                        
                              8.
                           
                           
                              Ποιες κατηγορίες αποβλήτων (σύμφωνα με τον Ευρωπαϊκό κατάλογο αποβλήτων, ει δυνατόν) αποτελούν αντικείμενο συναποτέφρωσης σε:
                              
                                          (α)
                                       
                                       
                                          Μονάδες καύσης εκτός αυτών που ασχολούνται με το τσιμέντο (π.χ. θερμοηλεκτρικούς σταθμούς); και,
                                       
                                    
                                          (β)
                                       
                                       
                                          Βιομηχανικούς τομείς που δεν καλύπτονται από το παράρτημα ΙΙ.1 ή ΙΙ.2 και ασχολούνται με τη συναποτέφρωση αποβλήτων;
                                       
                                    
                        
                              9.
                           
                           
                              Εφόσον είναι διαθέσιμα ανάλογα δεδομένα, να διευκρινιστούν οι ποσότητες αποβλήτων που ενδεχομένως αποτελούν αντικείμενο συναποτέφρωσης στις ως άνω μονάδες.
                           
                        
            
                  Άρθρο 4 παρ. 5
               
               
                  
                              10.
                           
                           
                              Τι προβλέπει η διαδικασία αδειοδότησης σχετικά με:
                              
                                          (α)
                                       
                                       
                                          Τον προσδιορισμό των ποσοτήτων και των κατηγοριών επικινδύνων αποβλήτων που ενδέχεται να αποτελέσουν αντικείμενο επεξεργασίας;
                                       
                                    
                                          (β)
                                       
                                       
                                          Τις ελάχιστες και τις μέγιστες ροές επικινδύνων αποβλήτων προς επεξεργασία;
                                       
                                    
                                          (γ)
                                       
                                       
                                          Το επιτρεπόμενο φάσμα θερμιδικών τιμών για τα επικίνδυνα απόβλητα και τους περιορισμούς όσον αφορά το περιεχόμενο σε ρύπους, π.χ. PCB, PCP, χλώριο, φθόριο, θείο, βαρέα μέταλλα;
                                       
                                    
                        
            
                  Άρθρο 5 παρ. 4
               
               
                  
                              11.
                           
                           
                              Ποια απόβλητα έχουν χαρακτηριστεί ως «ακατάλληλα» για αντιπροσωπευτική δειγματοληψία;
                           
                        
            
                  Άρθρο 6 παρ. 4
               
               
                  
                              12.
                           
                           
                              Όσον αφορά τους χρόνους παραμονής και τις θερμοκρασίες των αερίων στον κλίβανο, που ορίζονται στο άρθρο 6 παράγραφος 1:
                              
                                          (α)
                                       
                                       
                                          Έχουν επιτραπεί εξαιρέσεις από τις συνθήκες επιχειρησιακής λειτουργίας, σύμφωνα με το άρθρο 6 παράγραφος 4; (Ναι/Όχι)
                                       
                                    
                                          (β)
                                       
                                       
                                          Εάν η απάντηση στην ως άνω ερώτηση (α) είναι καταφατική, πόσες εξαιρέσεις επετράπησαν;
                                       
                                    
                                          (γ)
                                       
                                       
                                          Στις περιπτώσεις όπου είναι διαθέσιμα σχετικά δεδομένα, να περιγραφούν οι λόγοι που οδήγησαν στην έγκριση αναλόγων παρεκκλίσεων για κάθε περίπτωση, περιλαμβάνοντας:
                                          
                                                      (i)
                                                   
                                                   
                                                      προσδιορισμό της δυναμικότητας της εγκατάστασης αποτέφρωσης ή συναποτέφρωσης·
                                                   
                                                
                                                      (ii)
                                                   
                                                   
                                                      κατά προσέγγιση την ηλικία της εγκατάστασης αποτέφρωσης ή συναποτέφρωσης ή εάν αποτελεί ήδη «υφιστάμενη» μονάδα, σύμφωνα με τον ορισμό του άρθρου 3 παράγραφος 6, ή νέα μονάδα·
                                                   
                                                
                                                      (iii)
                                                   
                                                   
                                                      το είδος των αποβλήτων που αποτεφρώνονται·
                                                   
                                                
                                                      (iv)
                                                   
                                                   
                                                      πώς εξασφαλίζεται ότι δεν προκύπτουν περισσότερα κατάλοιπα σε σύγκριση με μονάδες όπου δεν προβλέπονται εξαιρέσεις, όπως και ότι το περιεχόμενο σε οργανικούς ρύπους στα εν λόγω κατάλοιπα δεν υπερβαίνει το αναμενόμενο σε μονάδες όπου δεν προβλέπονται εξαιρέσεις·
                                                   
                                                
                                                      (v)
                                                   
                                                   
                                                      τις συνθήκες λειτουργίας που καθορίζονται στην άδεια· και
                                                   
                                                
                                                      (vi)
                                                   
                                                   
                                                      τις οριακές τιμές εκπομπών προς τις οποίες πρέπει να ανταποκρίνεται η συγκεκριμένη μονάδα.
                                                   
                                                
                                    
                        
            
                  Άρθρο 6 παρ. 6
               
               
                  
                              13.
                           
                           
                              Όσον αφορά τις μονάδες αποτέφρωσης:
                              
                                          (α)
                                       
                                       
                                          Πόσες «υφιστάμενες» μονάδες ανακτούν τη θερμότητα που παράγεται κατά τη διαδικασία αποτέφρωσης; και
                                       
                                    
                                          (β)
                                       
                                       
                                          Πόσες «νέες» μονάδες ανακτούν τη θερμότητα που παράγεται κατά τη διαδικασία αποτέφρωσης;
                                       
                                    
                        
                              14.
                           
                           
                              Όσον αφορά τις μονάδες συναποτέφρωσης:
                              
                                          (α)
                                       
                                       
                                          Πόσες «υφιστάμενες» μονάδες ανακτούν τη θερμότητα που παράγεται κατά τη διαδικασία αποτέφρωσης; και
                                       
                                    
                                          (β)
                                       
                                       
                                          Πόσες «νέες» μονάδες ανακτούν τη θερμότητα που παράγεται κατά τη διαδικασία αποτέφρωσης;
                                       
                                    
                        
            
                  Άρθρο 7 παρ. 1
               
               
                  
                              15.
                           
                           
                              Όσον αφορά τις μονάδες αποτέφρωσης, τι μέτρα έχουν ληφθεί (επιπλέον της έκθεσης που απαιτείται βάσει του άρθρου 12 παράγραφος 2, εφόσον έχουν ληφθεί ανάλογα μέτρα) ώστε να εξασφαλιστεί ότι οι μονάδες σχεδιάζονται, εξοπλίζονται, κατασκευάζονται και λειτουργούν κατά τρόπο ώστε να μην σημειώνεται υπέρβαση των οριακών τιμών εκπομπών (όπως προβλέπονται στο παράρτημα V της οδηγίας);
                           
                        
            
                  Άρθρο 7 παρ. 2
               
               
                  
                              16.
                           
                           
                              Όσον αφορά τις μονάδες συναποτέφρωσης, τι μέτρα έχουν ληφθεί (επιπλέον της έκθεσης που απαιτείται βάσει του άρθρου 12 παράγραφος 2, εφόσον έχουν ληφθεί ανάλογα μέτρα) ώστε να εξασφαλιστεί ότι οι μονάδες σχεδιάζονται, εξοπλίζονται, κατασκευάζονται και λειτουργούν κατά τρόπο ώστε να μην σημειώνεται υπέρβαση των οριακών τιμών εκπομπών (όπως προβλέπονται στο παράρτημα ΙΙ της οδηγίας);
                           
                        
                              17.
                           
                           
                              Όσον αφορά τους τσιμεντοκλιβάνους όπου συναποτεφρώνονται απόβλητα, έχουν επιτραπεί τυχόν εξαιρέσεις από τα όρια εκπομπών για τα NOx, τον κονιορτό, το SO2 ή και τον TOC, σύμφωνα με το παράρτημα II.1; (Ναι/Όχι)
                              
                                          (α)
                                       
                                       
                                          Εάν η απάντηση είναι καταφατική, πόσες εξαιρέσεις επετράπησαν; και
                                       
                                    
                                          (β)
                                       
                                       
                                          Στις περιπτώσεις όπου είναι διαθέσιμα σχετικά δεδομένα, να περιγραφούν οι λόγοι που οδήγησαν στην έγκριση αναλόγων παρεκκλίσεων για κάθε περίπτωση, περιλαμβάνοντας:
                                          
                                                      (i)
                                                   
                                                   
                                                      Προσδιορισμό της δυναμικότητας της μονάδας·
                                                   
                                                
                                                      (ii)
                                                   
                                                   
                                                      Προσδιορισμό της ηλικίας της μονάδας·
                                                   
                                                
                                                      (iii)
                                                   
                                                   
                                                      Το είδος των αποβλήτων που συναποτεφρώνονται·
                                                   
                                                
                                                      (iv)
                                                   
                                                   
                                                      Τις συνθήκες λειτουργίας που καθορίζονται στην άδεια· και
                                                   
                                                
                                                      (v)
                                                   
                                                   
                                                      Τις οριακές τιμές εκπομπών προς τις οποίες πρέπει να ανταποκρίνεται κάθε μονάδα.
                                                   
                                                
                                    
                        
            
                  Άρθρο 7 παρ. 2 και 4
               
               
                  
                              18.
                           
                           
                              Πόσες μονάδες συναποτέφρωσης υπόκεινται στα όρια εκπομπών που προβλέπονται στο παράρτημα V της οδηγίας (π.χ. όπου πραγματοποιείται συναποτέφρωση ανεπεξέργαστων αστικών αποβλήτων ή όπου ποσοστό μεγαλύτερο του 40 % των θερμικών εκλύσεων οφείλεται στην καύση επικινδύνων αποβλήτων);
                           
                        
            
                  Άρθρο 7 παρ. 5
               
               
                  
                              19.
                           
                           
                              Έχουν καθοριστεί, για τις εκπομπές στον αέρα από μονάδες αποτέφρωσης και συναποτέφρωσης, συμπληρωματικές οριακές τιμές εκπομπών ως προς αυτές που καθορίζονται στο παράρτημα II ή το παράρτημα V, κατά περίπτωση; (Ναι/Όχι)
                              Εάν η απάντηση είναι καταφατική και εφόσον είναι διαθέσιμα τα αντίστοιχα δεδομένα, να αναφερθούν:
                              
                                          (α)
                                       
                                       
                                          Οι μονάδες για τις οποίες ισχύουν (ήτοι, αποτέφρωσης ή συναποτέφρωσης).
                                       
                                    
                                          (β)
                                       
                                       
                                          Ποιες από τις ως άνω μονάδες είναι «νέες» ή «υφιστάμενες».
                                       
                                    
                                          (γ)
                                       
                                       
                                          Τους ρύπους για τους οποίους ισχύουν.
                                       
                                    
                                          (δ)
                                       
                                       
                                          Γιατί ισχύουν.
                                       
                                    
                                          (ε)
                                       
                                       
                                          Οι οριακές τιμές.
                                       
                                    
                                          (στ)
                                       
                                       
                                          Κατά πόσον παρακολουθούνται συνεχώς ή ασυνεχώς.
                                       
                                    
                        
            
                  Άρθρο 8 παρ. 2, 3, 4 και 5
               
               
                  
                              20.
                           
                           
                              Πώς καθορίζονται οι οριακές τιμές εκπομπών για τις απορρίψεις υγρών αποβλήτων από τον εξοπλισμό καθαρισμού των καυσαερίων που καταλήγουν στο υδάτινο περιβάλλον;
                           
                        
            
                  Άρθρο 8 παρ. 6α
               
               
                  
                              21.
                           
                           
                              Τι προβλέπει η διαδικασία αδειοδότησης για τον έλεγχο των εκπομπών των ουσιών που αναφέρονται στο παράρτημα IV;
                           
                        
            
                  Άρθρο 8 παρ. 6β
               
               
                  
                              22.
                           
                           
                              Ποιες παράμετροι επιχειρησιακού ελέγχου καθορίζονται στη διαδικασία αδειοδότησης για τις απορρίψεις υγρών αποβλήτων;
                           
                        
            
                  Άρθρο 8 παρ. 7
               
               
                  
                              23.
                           
                           
                              Ποια μέτρα έχουν ληφθεί ώστε να εξασφαλιστεί η προστασία του εδάφους, των επιφανειακών ή υπόγειων υδάτων, σύμφωνα με το άρθρο 8 παράγραφος 7;
                           
                        
                              24.
                           
                           
                              Ποια κριτήρια χρησιμοποιούνται για να εξασφαλιστεί ότι το δυναμικό αποθήκευσης είναι κατάλληλο για ύδατα τα οποία πρόκειται να υποβληθούν σε δοκιμές και επεξεργασία πριν από την απόρριψή τους, εφόσον αυτό είναι απαραίτητο;
                           
                        
            
                  Άρθρο 8 παρ. 8
               
               
                  
                              25.
                           
                           
                              Εάν έχουν καθοριστεί οριακές τιμές εκπομπών για ρύπους, επιπλέον των αναφερομένων στο παράρτημα IV:
                              
                                          (α)
                                       
                                       
                                          Για ποιες μονάδες ισχύουν (π.χ. αποτέφρωσης ή συναποτέφρωσης, «νέες» ή «υφιστάμενες»);
                                       
                                    
                                          (β)
                                       
                                       
                                          Για ποιους ρύπους ισχύουν;
                                       
                                    
                                          (γ)
                                       
                                       
                                          Γιατί ισχύουν; και
                                       
                                    
                                          (δ)
                                       
                                       
                                          Ποιες είναι οι οριακές τιμές;
                                       
                                    
                        
            
                  Άρθρο 9
               
               
                  
                              26.
                           
                           
                              Ποια μέτρα έχουν ληφθεί εν γένει για να ελαχιστοποιηθούν οι ποσότητες και η επικινδυνότητα των καταλοίπων που προέρχονται από τις μονάδες αποτέφρωσης ή συναποτέφρωσης;
                           
                        
            
                  Άρθρο 10 παρ. 1
               
               
                  
                              27.
                           
                           
                              Για τις διαδικασίες αποτέφρωσης, ποια μέτρα έχουν ληφθεί για να παρακολουθούνται οι αντίστοιχες παράμετροι, συνθήκες και συγκεντρώσεις μάζας;
                           
                        
                              28.
                           
                           
                              Για τις διαδικασίες συναποτέφρωσης, ποια μέτρα έχουν ληφθεί για να παρακολουθούνται οι αντίστοιχες παράμετροι, συνθήκες και συγκεντρώσεις μάζας;
                           
                        
            
                  Άρθρο 11
               
               
                  
                              29.
                           
                           
                              Τι προβλέπει η διαδικασία αδειοδότησης για να εξασφαλιστεί η συμμόρφωση προς τις διατάξεις του άρθρου 11, παράγραφοι 2 έως 12 και 17, όσον αφορά τον αέρα, και παράγραφοι 9 και 14 έως 17, όσον αφορά το νερό;
                           
                        
            
                  Άρθρο 11 παρ. 11
               
               
                  
                              30.
                           
                           
                              Παρακαλείσθε να περιγράψετε τυχόν επίσημες κατευθύνσεις που έχουν χαραχθεί όσον αφορά την παραγωγή έγκυρων μέσων ημερήσιων τιμών για τις εκπομπές.
                           
                        
            
                  Άρθρο 11 παρ. 17
               
               
                  
                              31.
                           
                           
                              Ποιες είναι οι διαδικασίες για την ενημέρωση των αρμοδίων αρχών σε περίπτωση παράβασης ορίου εκπομπών;
                           
                        
            
                  Άρθρο 12 παρ. 1
               
               
                  
                              32.
                           
                           
                              Ποιες ρυθμίσεις έχουν πραγματοποιηθεί ώστε να εξασφαλιστεί η συμμετοχή του κοινού στη διαδικασία αδειοδότησης;
                           
                        
            
                  Άρθρο 12 παρ. 1 και 2
               
               
                  
                              33.
                           
                           
                              Όσον αφορά τη διαθεσιμότητα των πληροφοριών κατά την διαδικασία αδειοδότησης:
                              
                                          (α)
                                       
                                       
                                          Υφίστανται ενδεχομένως πληροφορίες σχετικά με περιβαλλοντικά θέματα, οι οποίες δεν διατίθενται στο κοινό όσον αφορά την αίτηση, τη διαδικασία λήψης αποφάσεων και εν συνεχεία την άδεια;
                                       
                                    
                                          (β)
                                       
                                       
                                          Εφόσον είναι διαθέσιμα τα εν λόγω δεδομένα, να διευκρινισθεί:
                                          
                                                      —
                                                   
                                                   
                                                      Κατά πόσον οι πληροφορίες αυτές διατίθενται δωρεάν (Ναι/όχι)· και, εάν η απάντηση είναι αρνητική,
                                                   
                                                
                                                      —
                                                   
                                                   
                                                      Το ύψος των αντιστοίχων τελών και οι προϋποθέσεις υπό τις οποίες επιβάλλονται τα εν λόγω τέλη.
                                                   
                                                
                                    
                        
            
                  Άρθρο 12 παρ. 2
               
               
                  
                              34.
                           
                           
                              Όσον αφορά τις μονάδες αποτέφρωσης με ονομαστική ωριαία δυναμικότητα δύο ή περισσοτέρων τόννων, ποια μέτρα έχουν ληφθεί ώστε να υποχρεώνεται ο φορέας εκμετάλλευσης να υποβάλλει ετήσια έκθεση στην αρμόδια αρχή σχετικά με τη λειτουργία και την παρακολούθηση της μονάδας;
                           
                        
                              35.
                           
                           
                              Όσον αφορά τις μονάδες συναποτέφρωσης με ονομαστική ωριαία δυναμικότητα δύο ή περισσοτέρων τόννων, ποια μέτρα έχουν ληφθεί ώστε να υποχρεώνεται ο φορέας εκμετάλλευσης να υποβάλλει ετήσια έκθεση στην αρμόδια αρχή σχετικά με τη λειτουργία και την παρακολούθηση της μονάδας;
                           
                        
                              36.
                           
                           
                              Εάν προβλέπεται υποβολή ετήσιας έκθεσης:
                              
                                          (α)
                                       
                                       
                                          Ποιες πληροφορίες περιλαμβάνει;
                                       
                                    
                                          (β)
                                       
                                       
                                          Πώς μπορούν οι ιδιώτες/τα μέλη του κοινού να δουν την εν λόγω έκθεση;
                                       
                                    
                        
                              37.
                           
                           
                              Για τις μονάδες αποτέφρωσης ή συναποτέφρωσης με ονομαστική ωριαία δυναμικότητα η οποία δεν υπερβαίνει τους δύο τόννους, πώς προσδιορίζονται δημόσια οι εν λόγω μονάδες;
                           
                        
            
                  Άρθρο 13 παρ. 1
               
               
                  
                              38.
                           
                           
                              Τι μέτρα έχουν ληφθεί στο πλαίσιο της άδειας για τον έλεγχο της περιόδου λειτουργίας μιας μονάδας αποτέφρωσης ή συναποτέφρωσης, σε περίπτωση ασυνήθους λειτουργίας (π.χ. διακοπής, ανωμαλίας στη λειτουργία ή βλάβης του εξοπλισμού καθαρισμού ή μετρήσεων);
                           
                        
                              39.
                           
                           
                              Για τις διαδικασίες αποτέφρωσης και συναποτέφρωσης, ποιες είναι οι μέγιστες επιτρεπτές περίοδοι λειτουργίας υπό ασυνήθεις συνθήκες (π.χ. πριν να επιβληθεί διακοπή των εργασιών της μονάδας);
                           
                        
            
                  Άρθρο 16
               
               
                  
                              40.
                           
                           
                              Ποιες πληροφορίες ενδεχομένως διαθέτετε, από τις οποίες να προκύπτει ότι η οδηγία θα πρέπει να τροποποιηθεί όσον αφορά τα άρθρα 10, 11 και 13 και τα παραρτήματα Ι και ΙΙΙ;